Wiese se Trans Hex denoteer op dié dag | Netwerk24
Deur Hanlie Stadler 19 November 2019 11:07
Die diamantmaatskappy Trans Hex, waarin Christo Wiese en sy familie die grootste belang besit, word nou op 3 Desember van die JSE gedenoteer, het die maatskappy op Sens aangekondig.
Christo Wiese is deel van die konsortium wat hul belange in Trans Hex ná denotering gaan behou. Foto: Getty Images
Die jongste skedule vir die denotering is uiteengesit nadat die meerderheid van aandeelhouers op 29 Oktober gestem het ten gunste van ’n uitkooptransaksie en die denotering.
Trans Hex het aandeelhouers in September ingelig oor ’n aanbod wat hy aan alle aandeelhouers wil maak, buiten aan ’n spesifieke konsortium bestaande uit Cream Magenta 140, Metcap 14 en RAC Investments.
Die aanbod is om al die aandele van die maatskappy buiten dié wat deur die konsortium gehou word, uit te koop. Dit sluit ook tesourie-aandele in Trans Hex uit.
Die konsortium besit saam byna 80% van Trans Hex. Die Trans Hex-belange van onder andere die sakemagnaat Christo Wiese en sy familie, en van die boetiek-batebestuursfirma RECM van Piet Viljoen, word in dié konsortium gehuisves.
Meer oor: Christo Wiese | Diamante | Mynbou
Myne, vakbonde skik oor verhogings
Mynbou trap water in 3de kwartaal
Gold Fields se onttrekking uit SA wink dalk ook